Polițiștii Biroului pentru Protecția Animalelor din cadrul IPJ Hunedoara au făcut, miercuri, o acțiune în zona Câmpu lui Neag, din orașul Uricani, în cadrul căreia a fost depistat un bărbat în vârstă 53 de ani, care deținea un adăpost improvizat poziționat pe raza Ocolului Silvic Lupeni, unde se aflau peste 90 de câini de rasă comună.
Polițiștii au stabilit că bărbatul nu asigura animalelor un adăpost corespunzător, hrană suficientă și asistență medicală veterinară.
Astfel. bărbatul a fost sancționat contravențional, iar polițiștii au emis un ordin de plasare în adăpost a animalelor aflate în pericol. 72 de câîini au fost duși într-un adăpost autorizat.
(sursa: Mediafax)